SHASN
ఐసిసి చైర్మన్‌గా కొనసాగేందుకు శశాంక్‌ మనోహర్‌ అంగీకారం
న్యూఢిల్లీ: అంతర్జాతీయ క్రికెట్‌ మండలి(ఐసిసి)కి చైర్మన్‌గా వ్యవహ రించడమే ప్రపంచ క్రికెట్‌లో అత్యున్నత పదవిగా పేర్కొనవచ్చు. అలాంటి పదవికి వ్యక్తిగత కారణాల వల్ల రాజీనామా చేస్తున్నట్లు ప్రకటించి ఆశ్చర్యపరచిన శశాంక్‌ తాజాగా ఐసిసి పాలకమండలి అభ్య ర్థన మేరకు వచ్చే ఏడాది జూన్‌ వరకు కొనసాగుతానని వెల్లడించాడు.
శశాంక్‌ మనోహర్‌ రాజీనామా నేపథ్యంలో నూతన చైర్మన్‌ను ఎవరిని ఎన్నుకోవాలని తర్జనభర్జనపడుతున్న ఐసిసికి ఉపశమనం లభించింది.తన నిర్ణయాన్ని మార్చుకుని చివరికి యూటర్న్‌ తీసుకున్న మనోహర్‌ 2018 జూన్‌ వరకు చైర్మన్‌గా కొనసాగేందుకు అంగీకారం తెలిపారు.శశాంక్‌ ఆ పదవిలో కొనసాగాలని బోర్డు డైరెక్టర్లు కోరుకుంటున్నాని ఐసిసి ఉన్నతాధికారి ఒకరు పేర్కొన్నాడు.త్వరలోనే అధికారిక ప్రకటన వెలువడేఅవకాశం ఉన్నట్లు కూడా తెలుస్తుంది. జూన్‌లో జరిగే వార్షిక సదస్సు అనంతరం పదవి నుంచి తప్పుకోవద్దని, మిగిలిన సంవత్సర కాలాన్ని పూర్తి చేయాలని ఐసిసిలో పనిచేస్తున్న తన సహచరులు కోరుతున్నారని శశాంక్‌ మనోహర్‌ ధృవీక రించాడు.గత సంవత్సరం మేలో ఐసిసి చైర్మన్‌గా ఏకగ్రీవంగా ఎన్నికైన ఆయన సంవత్సరం పూర్తి కాకుండానే పదవి నుంచి వైదొలగాలని నిర్ణయించడం పెద్ద చర్చనీయాంశంగా మారిన సంగతి తెలిసిందే బిసిసిఐతో ఆదాయ పంపిణీ విషయంలో విభేదాలు తలెత్తినట్లు అప్పట్లో ప్రచారం జరిగిన శశాంక్‌ రాజీనామాకు నిర్ణయించుకున్నారని తాజాగా నూతన ఆదాయ పంపిణీకి బిసిసిఐ అమోదం తెలిపేలా కనిపించడంతో మనోహర్‌ ఆ పదవిలో కొనసాగేందుకు నిర్ణయించుకున్నట్లు సమాచారం.